ซินดี้ บิชอพ

ซินเธีย คาร์เมน เบอร์บริดจ์-บิชอพ (เกิด 30 ธันวาคม พ.ศ. 2521) หรือรู้จักในชื่อ ซินดี บิชอพ () และมีชื่อไทยว่า สิรินยา วินศิริ เป็นนางแบบ นักแสดง และพิธีกรชาวไทย ก้าวเข้าสู่วงการบันเทิงด้วยการถ่ายโฆษณา จนในปี พ.ศ. 2539 ได้รับตำแหน่งมิสไทยแลนด์เวิลด์

ประวัติ 
ซินดี้เป็นบุตรของวิลเลียม เบอร์บริดจ์ บิดาเป็นชาวอเมริกัน กับมารดาชื่อแพทริเชีย ผู้มีเชื้อสายอังกฤษครึ่งหนึ่ง ทั้งยังมีเชื้อสายอินเดียและไทยอย่างละเสี้ยว ด้วยเหตุนี้เธอจึงมีเชื้อสายไทยเพียง 1 ใน 8 ซินดี้เกิดที่กรุงเทพมหานคร แต่ไปเติบโตที่เมืองพัทยา โดยมีพ่อเป็นครูสอนดำน้ำและเปิดร้านขายอุปกรณ์ดำน้ำด้วย เธอดำน้ำและว่ายน้ำตั้งแต่อายุ 5 ขวบ

ซินดี้สำเร็จการศึกษาจากโรงเรียนร่วมฤดีวิเทศศึกษา และการประชาสัมพันธ์ มหาวิทยาลัยกรุงเทพ 

ซินดี้สมรสกับไบรอน บิชอพ นายแบบลูกครึ่งอเมริกัน-ญี่ปุ่น เมื่อเดือนกรกฎาคม พ.ศ. 2548 ณ โบสถ์มหาไถ่ มีบุตรสาวคนแรกชื่อ เลล่า คาเมน บิชอพ เกิดเมื่อวันที่ 28 ธันวาคม พ.ศ. 2552 และมีบุตรชายชื่อ เอเดน วิลเลียม บิชอพ เกิดเมื่อวันที่ 10 กันยายน พ.ศ. 2555

การทำงาน 
ในเวลาต่อมาเธอได้รับตำแหน่งมิสไทยแลนด์เวิลด์ในปี พ.ศ. 2539 และเป็นตัวแทนจากประเทศไทยไปประกวดมิสเวิลด์ 1996 ที่ประเทศอินเดียหลังจากนั้น ด้วยความสูง 178 เซนติเมตร เธอก็ก้าวสู่อาชีพนางแบบโดยถ่ายปกและถ่ายแฟชั่นในนิตยสารชั้นนำและเดินแบบให้กับแบรนด์เสื้อผ้าชั้นนำ เธอเคยเป็นพิธีกรรายการโทรทัศน์ พิธีกรในงานเปิดตัวสินค้าหรืองานแถลงข่าวต่างๆ เป็นพรีเซนเตอร์โฆษณา และยังเคยเขียนหนังสือลงในนิตยสาร  เธอยังเคยเป็นวีเจให้ทางช่องแชนเนลวี อินเตอร์เนชันนอล เธอยังได้รับเลือกเป็นทูตสันถวไมตรี ของโอเมก้า

ผลงาน

ละคร

ภาพยนตร์ 
 ผู้หญิง 5 บาป (รับเชิญ)
 กบฏท้าวศรีสุดาจัน

พิธีกร 
 รายการ เกมล่ามหาสมบัติ (รับเชิญ) ช่อง 5
 รายการ เอเชีย เน็กซ์ ท็อป โมเดล ฤดูกาลที่ 4–6
 รายการ บริเทนส์เน็กซต์ท็อปโมเดล ฤดูกาลที่ 12 (ตอนที่ 8–9)
 รายการ มิสทิฟฟานี่ยูนิเวิร์ส เดอะ เรียลลิตี้ ซีซัน 2
 รายการ มิสไทยแลนด์เวิลด์ 2561 เดอะ เรียลลิตี้

มิวสิควีดีโอ 
 เหตุผล ของ แบล็คเฮด (2546)
คำขอร้องของก้อนหิน ของ ปาน ธนพร แวกประยูร (2547)
สวยจริง ของ แบล็คเฮด ร่วมกับ ซอนย่า คูลลิ่ง, เมทินี กิ่งโพยม และ เอมี่ แสตมป์ (2555)

อ้างอิง

แหล่งข้อมูลอื่น 
 
 

มิสไทยแลนด์เวิลด์
นักแสดงหญิงชาวไทย
บุคคลจากเมืองพัทยา
บุคคลจากคณะนิเทศศาสตร์ มหาวิทยาลัยกรุงเทพ
ชาวไทยเชื้อสายอเมริกัน
นางแบบไทย
ชาวไทยเชื้อสายสหราชอาณาจักร
ชาวไทยเชื้อสายอังกฤษ
ชาวไทยเชื้อสายอินเดีย
100 สตรี (บีบีซี)
นางงามไทย